PRIMĂRIA MUNICIPIULUI SATU MARE

SERVICIUL MANAGEMENTUL PROIECTELOR

DIRECŢIA ECONOMICĂ

Nr. ­­­­­­­48830/12.08.2025

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul managementul proiectelor și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea includerii Municipiului Satu Mare la teritoriul eligibil al Zonei pescăreşti şi de acvacultură Satu Mare reprezentată de Asociaţia Grup de Acţiune Locală pentru Pescuit (FLAG) Satu Mare**

Ȋn vederea pregătirii unei noi strategii de dezvoltare pentru perioada de programare 2021-2027, finanţată prin Fondul European pentru Afaceri Maritime, Pescuit şi Acvacultură în cadrul Programului de Acvacultură şi Pescuit, măsura 3.2.1. „Cheltuieli de animare şi funcţionare – Selectarea strategiilor de dezvoltare locală plasate sub responsabilitatea comunităţii (versiunea 2)” va fi constituit un nou teritoriu.

Includerea UAT Municipiul Satu Mare în teritoriul Grupului de Acţiune Locală pentru Pescuit reprezintă o decizie strategică ce poate contribui la dezvoltarea sustenabilă a oraşului, având acces la finanţări nerambursabile provenite din Fondul European pentru Afaceri Maritime, Pescuit şi Acvacultură. Aceste fonduri pot sprijini modernizarea infrastructurii locale şi promovarea patrimoniului natural şi cultural local.

Fondurile nerambursabile sunt gestionate de către Ministerul Agriculturii și Dezvoltării Rurale pentru acțiuni din cadrul Programului pentru Acvacultură și Pescuit 2021–2027, gestionat de Direcția Generală Pescuit – Autoritatea de Management pentru Programul Operațional pentru Pescuit și Afaceri Maritime (DGP AMPOPAM).

Activităţile eligibile din cadrul programului ce pot fi implementate de către UAT Municipiul Satu Mare sunt: amenajarea de spaţii verzi din domeniul public şi darea lor în folosinţa comunităţii, instalarea de sisteme de iluminat cu panouri solare, servicii de bază pentru terenuri de sport şi achiziţionare de echipamente pentru recreere/ agrement.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea